《偈颂八十五首》
宋代·释妙伦

红日升兮，慧目明而不晦。
白云吐兮，慈容露而不遮。
林木交加兮胸题卐字，峰峦重叠兮足蹑千花。
好个天然古释迦。若谓今朝始诞梵王家，
苦哉佛陀耶，苦哉佛陀耶。

作者简介：释妙伦（一二○一～一二六一），号断桥，俗姓徐，台州黄岩（今属浙江）松山人，又号松山子。年十八，依其叔永嘉广慈院宗嗣论禅师出家，即剃发投礼。不满一年行脚，首见谷源道于瑞岩，次年谒灵隐。理宗淳祐元年（一二四一），初住台州瑞峰祇园禅寺。十年（一二五○），迁瑞岩净土禅寺。后迁天台国清教忠禅寺。宝祐四年（一二五六），迁临安府净慈报恩光孝禅寺。景定二年卒，年六十一。有文宝等编《断桥妙伦禅师语录》二卷，收入《续藏经》。事见《语录》及所附《行状》。